ലോംസ്‍ഡാൽ-വിസ്റ്റെൻ ദേശീയോദ്യാനം

ലോംസ്‍ഡാൽ-വിസ്റ്റെൻ ദേശീയോദ്യാനം (Norwegian: Lomsdal–Visten nasjonalpark, Southern Sami: Njaarken vaarjelimmiedajve) 2009 ജൂൺ 26 നു സ്ഥാപിതമായ ഒരു നോർവീജിയൻ ദേശീയോദ്യാനമാണ്. ഈ ദേശീയോദ്യാനത്തിലെ ആകെ സംരക്ഷിത പ്രദേശം 1,102 ചതുരശ്ര കിലോമീറ്ററാണ് (425 ചതുരശ്ര മൈൽ). ഇത് സ്ഥിതിചെയ്യുന്നത് നോർവേയിലെ നോർഡ്‍ലാൻഡ് കൌണ്ടിയിലാണ്. ബ്രോണ്ണോയ്, വെവെൽസ്റ്റാഡ്, ഗ്രെയിൻ, വെഫ്‍സൻ മുനിസിപ്പാലിറ്റികളുടെ ഭാഗങ്ങൾ ഈ ദേശീയോദ്യാനത്തിലുൾക്കൊള്ളുന്നു.

ഈ പ്രദേശത്തെ ഭൂപ്രകൃതി വലിയ വൈവിധ്യമാർന്നതും നിരവധി നദികൾ നിറഞ്ഞതാണ്. കുത്തനെയുള്ള വശങ്ങളുള്ള ഫ്‍ജോർഡ്‍സുകളും ഇലപൊഴിയും കാടുകളും, കോണിഫറസ് വനങ്ങളും പർവ്വതമേഖലകളും ആൽപൈൻ കൊടുമുടികളും ഉൾപ്പെടുന്നതാണ് ഈ ദേശീയോദ്യാനം. സമ്പന്നമായതും വ്യത്യസ്തമായതുമായ ഭൂശാസ്ത്രമാണ് ഈ മേഖലയെ സംരക്ഷിക്കുന്നതിനുള്ള മറ്റൊരു പ്രധാന കാരണം. ചുണ്ണാമ്പു ഗുഹകൾ, ഭൂഗർഭ നദികൾ, ആർച്ചുകൾ, അസാധാരണമായ കാലാവസ്ഥ എന്നിവ ഇവിടെ കാണുവാൻ സാധിക്കുന്നു.

 അവലംബം 

വർഗ്ഗം:നോർവെയിലെ ദേശീയോദ്യാനങ്ങൾ